b'\n_START_ARTICLE_\nCr\xc3\xb3nica Mexicayotl\n_START_PARAGRAPH_\nCr\xc3\xb3nica Mexicayotl er en beretning om det aztekiske imperium, som ble skrevet ned i b\xc3\xa5de spansk og nahuatl av Fernando Alvarado Tezoz\xc3\xb3moc omkring 1598. Forfatteren tilh\xc3\xb8rte den aztekiske kongerekken, og domumenterer den aztekiske versjonen av historien i det sentrale Mexico._NEWLINE_Manuskriptet gir en beretning om aztekernes historie, fra den f\xc3\xb8rste herskeren (Tlaotani) Acamapichtli, frem til de f\xc3\xb8rste spanske guvern\xc3\xb8rer p\xc3\xa5 midten av 1500-tallet._NEWLINE_Versjonen i nahuatl ble oppdaget av Joaqu\xc3\xadn Garc\xc3\xada Icazbalceta i Boturini-samlingen, og senere flyttet til Biblioth\xc3\xa8que nationale de France i Paris._NEWLINE_I 1949 ble en oversettelse publisert av Adri\xc3\xa1n Leon.'